Վերջինիս խոսքով, քաղաքապետարանը՝ Տարոն Մարգարյանի գլխավորությամբ, միշտ պաշտպանել է այս արյունարբու կազմակերպության շահերը: «Մեր բողոքները, ահազանգերը, ապացույցներն ու երկխոսության բոլոր կոչերը միշտ եղել են ապարդյուն: Հիշեցնենք նաև, որ բազմաթիվ ապացույցներ և վկայություններ կան, որ Քաղաքապետարանի հրահանգով օրվա տարբեր ժամերի իրականացվում է շների սպանդ զենքի գործածմամբ: Այն դեպքում, երբ բնակելի վայրում զենքի գործածումն արգելված է և քրեորեն պատժելի արարք է: Այս կենդանասպան կառույցին՝ Քաղաքապետարանին, աջակցում է նաև Ոստիկանությունը՝ ոչինչ չձեռնարկելով և կոծկելով»,- հավելեց նա: